
PARLAMENTUL ROMÂNIEI

CAMERA DEPUTAŢILOR
	Comisia pentru politică  economică,

 reformă şi privatizare
	
	Bucureşti, 

Nr. 21/326 /12.09.2006 

	
	
	


A  V  I  Z

asupra proiectului de Lege privind aprobarea Ordonanţei de urgenţă a Guvernului nr. 35/2006 pentru completarea Ordonanţei de urgenţă a Guvernului nr. 8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital de stat, precum şi a societăţilor comerciale şi regiilor autonome subordinate autorităţilor administraţiei publice locale, Camera Deputaţilor fiind Cameră decizională (PLx 581/29.06.2006)

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă cu proiectul de Lege privind aprobarea Ordonanţei de urgenţă a Guvernului nr. 35/2006 pentru completarea Ordonanţei de urgenţă a Guvernului nr. 8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital de stat, precum şi a societăţilor comerciale şi regiilor autonome subordinate autorităţilor administraţiei publice locale, Camera Deputaţilor fiind Cameră decizională.


Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa din 12 septembrie 2006.


             Proiectul de lege vizează completarea cu un nou alineat a art. 7 din Ordonanţa de urgenţă a Guvernului nr. 8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital de stat, precum şi a societăţilor comerciale şi regiilor autonome subordinate autorităţilor administraţiei publice locale, în sensul de a beneficia de prevederile acestui act normative persoanele preluate prin protocol după data de 1 ianuarie 2005 de către societăţile comerciale potrivit dispoziţiilor actelor normative în vigoare, precum şi cele preluate de societăţile comerciale şi regiile autonome ca urmare a divizării societăţilor prevăzute la art. 1 din această ordonanţă de urgenţă.

           Senatul a adoptat proiectul de lege în şedinţa din 22 iunie 2006.

În urma dezbaterilor, membrii Comisiei pentru politică economică, reformă şi privatizare au hotărât cu  unanimitate de voturi aprobarea proiectului de lege cu un amendament, conform anexei.
                PREŞEDINTE,

     Mihai Tudose

         SECRETAR





    Vasile Cosmin Nicula
                                                                                                                       


Consilier 

                                                                                                               


        Alina Hodivoianu 
ANEXA 
	Text Ordonanţă de urgenţă nr. 35/2006
	Text propus de Comisie

Autorul amendamentului
	Motivarea amendamentelor propuse

	După alineatul 1 al articolului 7 se introduce un nou alineat, alineatul (1¹) cu următorul cuprins:
„( 1¹)Beneficiază de prevederile prezentei ordonanţe de urgenţă si următoarele categorii de persoane care:

a) au fost preluate după data de 1 ianuarie 2005 prin protocol de societăţi comerciale în baza actelor normative în vigoare şi ale căror contracte individuale de muncă pe durată nedeterminată cu aceste societăţi au încetat până la data de 31 ianuarie 2006, inclusiv, în urma disponibilizărilor prin concedieri colective;
b) au fost preluate de societăţile comerciale si regiile autonome rezultate în urma divizării celor prevăzute la art.1, ale căror contracte individuale de muncă pe durată nedeterminată au încetat până la data de 31 ianuarie 2006 în urma disponibilizărilor prin concedieri colective, dacă anterior datei de 1 ianuarie 2005 aveau încheiate contracte individuale de muncă pe durata nedeterminată cu societăţile comerciale, regiile autonome supuse divizării”.

	După alineatul 1 al articolului 7 se introduce un nou alineat, alineatul (1¹) cu următorul cuprins:
 „( 1¹)Beneficiază de prevederile prezentei ordonanţe de urgenţă si următoarele categorii de persoane care:

a) au fost preluate după data de 1 ianuarie 2005 prin protocol de societăţi comerciale în baza actelor normative în vigoare şi ale căror contracte individuale de muncă pe durată nedeterminată cu aceste societăţi au încetat până la data de 31 august 2006, inclusiv, în urma disponibilizărilor prin concedieri colective;

b) au fost preluate de societăţile comerciale si regiile autonome rezultate în urma divizării celor prevăzute la art.1, ale căror contracte individuale de muncă pe durată nedeterminată au încetat până la data de 31 august 2006 în urma disponibilizărilor prin concedieri colective, dacă anterior datei de 1 ianuarie 2005 aveau încheiate contracte individuale de muncă pe durata nedeterminată cu societăţile comerciale, regiile autonome supuse divizării”.
Autor: dep. Iuliu Nosa – grup parlamentar PSD
	Pentru a putea beneficia de prevederile acestei Ordonanţe şi angajaţii societăţilor comerciale,  supuşi  concedierilor colective până la această dată.

